Reynir Johannesson

Reynir Jóhannesson (født 19. august 1985) er direktør for myndighetskontakt og regulatorisk for energi- og telekomkonsernet Lyse AS. I peridoen 2018-2022 var han kommunikasjonsdirektør i mobilselskapet ice. Jóhannesson er også en tidligere norsk politiker (Frp) som fra 5. juni 2015 til 3. november 2017 var statssekretær for samferdelsminister Ketil Solvik-Olsen. Fra 16. oktober 2013 til han ble utnevnt til statssekretær var han politisk rådgiver i samme departement.

Jóhannesson har en bachelor i statsvitenskap fra Háskóli Íslands, hvor han også møtte som studentrepresentant i styret i perioden 2006 til 2008 og var styremedlem i studentorganisasjonen Vaka. Fra 2010 til 2013 var Jóhannesson rådgiver i digitale medier for Frps stortingsgruppe og i en kortere periode i 2013 var han rådgiver i kommunikasjonsbyrået Nucleus.

Han var fra 2003 til 2005 innvalgt i bystyret i Sandefjord, og satt samtidig i kultur- og idrettsutvalget. I perioden 2004 til 2005 var han formann i Vestfold FpU.

Referanser

Eksterne lenker 
 
  Presentasjon hos regjeringen.no

Statssekretærer fra FrP
Statssekretærer i Regjeringen Solberg
Politiske rådgivere fra Fremskrittspartiet
Politiske rådgivere i Regjeringen Solberg